
|  |
| --- |
| МКОУУ «Кищинская многопрофильная гимназия» |
| Дарган мезла гьаргси дарс 6 - класслизиб |
| Тема: Существительноела цаибил склонение. |

|  |
| --- |
| Учитель: Мяхlяммадова Гlяшура Мяхlяммдрасуловна.  Дата:13.11.2015дус. |



Тема:Существительноела 1 склонение.

Мурад: существительное багьахъни, существительноеличи бархьли суал кабалтахъес бурсибарни.

Г!яг!ниахълуми: Таблица,жуз,карточка

Дарсла башри.

Ассаламу г1ялайкум,

Дила ах1ерти дурх1ни.

Нешван ах1ерли калаб

Х1ушаб даргала мезра,

Пасих1ти детаахъес

Кумекдиаб сарира.

Учитель: Ишбарх1и, дурх1ни, нушала дарган мезла дарс саби. Цацах1ели нуша илис нешла мезла дарс илира дик1улра.Сен?

Ученик: Сенах1енну вишт1аси дурх1яли цаибил дев аба саби ируси. Илбагьандан нешла мезла дарс или дик1улра.

Учитель: Х1ебиалли,дурх1ни,нуша дарган нешани, даркьибтира, дяркъуртира,адикьуртира ва г1якьлуличи дикахъибтира. Даргантала бурала лебси саби:»Дай хъатлаб хайнига берц1адра»,нешла чебла чебахъес х1ейруд ибси. Нушара нешла чеблалиуд кавлутира. Илис сарра нуша ил разили риахъес х1ядурти.

Дила пикрили, мезлара нешлагъуна х1урматбарес гьарилла чебла саби.

«Мез далуси мурдали, х1едалуси хьурали» иру халкьли.

Сегъунти мез дагьаллирира диргалах!едулхъан чисалра. Диргалах1едулхъан даргала литературный мезра.

Учитель: Гьари се сабри х1ушаб хъули хъарбарибси.

Ученик: Х1янчи хъарбарибси. Х1янчи 69. $15.

Тетрадуни дарсдиру.

Учитель: Тетрадьла чедила куцличи х1еръили, ученик сегъуна саял учительли бусяг1ят кьимат кабалта. Вег1ла г1яг1ниахълуми умули дих1ути сари.

- Ишбарх1и нушала дарсла тема саби существительноела 1 склонение.

Иличил, х1уша тянишдиубра бех1бихьудла класслизир.

Дарсла мурад саби существительноебачи бархьли суал кабатес бални, чула жинс х!ясибли существительноеби дек!ардирес,1 склонениела сущ-би дагьес.Гьала - гьала гьалар делч|унти тикрардирех|е.

Учитель: Селис лексика или бик|ара ?

Ученик : Мезлизирти лерилра дугьбала давлалис лексика бик|ар.

Учитель : Секьяйда давлачеббик|ули дарган мезла дугьбала хазна ?

Ученик : Урус мезла дугьби, дарганз мезлизи г|ерисули .

Учитель : Селис саниг|ятла дугьби или бик|ара ?

Ученик : Чиди биалра саниг|ятла адамли дузахъути, ил саниг|ятличи хасти дугьбас, саниг|ятла дугьби или бик|ар .

Учитель : Се сари литературный мез ?

Ученик : Литературный мез сари – мезла устани луг|яндарили, низамличи душибти, кьяйдурти кадизахъурти, лебтасалра цати мез.

Учитель : Селис лугъатла дугьби или бик|ара ?

Ученик : Лугъатла дугьби сари чиди – биалра шила (мер – мусала) халкьли чула ил мер – мусализирцун дузахъути дугьби сари.

Учитель : Селис неологизмаби или бик|ара ?

Ученик : Мезлизир сагали ак|убти дугьбас неологизмаби или бик|ар.

Учитель : Селис дуркьдиубти дугьби или бик|ара ?

Ученик : Мезлизир х|едузахъандиубти яра дебали камли дузахъандиубти дугьбас дуркьдиубти дугьби или бик|ар.

Учитель: Секьяйда алк|ути морфологический тях|ярла дугьби ?

Ученик: 1) Суффиксуначил, приставкабачил,абхьибси т|ама яргабиубли ва суффикс чеббикили,дугьби цаладикили :

Учитель: Цаладикни х|ясибли сегъунти дирара дугьби ?

Ученик: Царка, учидяхъ ва цаладяхъ.

Учитель: Белк!еная ишбарх!ила число.Классла х!янчи.

Дугьбала диктант.

(Учидяхъ дугьби лук!нилис).

Мях!ячкъала,Х!яжимуса,Мях!ячла къала,х!яб-х!ябал,шушел,шел-урегал,мургьи-ранг,шала-х!унт!ена,заб-марка,ита-иша,чис-дигара,чи-виалра,белк!ун чуйна.

Доскаличиб х!янчи.

1. Синтаксический разбор: Г!яйшатли гьунчиб кьац!ла бут!а чебаиб.
2. Падежунарбарес: Кьац!.
3. Девла бут!нала разбор: Гъабзадеш , мабирид , г!елабухъун.
4. Карточкабачил х!янчи: №1 ,№2 ,№3.

(Лайикьти кьиматуни кадалта.Карточкабачил лук!утала х!янчи ахтардибиру.)

Физминутка.

Учитель: Гьари,кьяп!дарая х!улби,пикридарая наб адамтала уми иргъахъути абхьибсих!ярпличил тамандирути хасти диаб т!инт!ти диаб существительноеби.

Ученик: Х1яжи,Насиба,узи,рузи,аршикьяна,рурси,унра.

Учитель: Илдигъунти дугьбала актив падежла ахир лук!уси саби НИ-личил,амма лер 6 дев ил кьукьялизир ,чула А.п. ахир НИ-личил х!елук!ути.Илдисари:рурси,урши.дурх!я,мурда,ялчи,уста.Илдала А.п.-лизиб ахир -ли бирар. А.п.-ла ахир Ни-личил лук!ути сущ-би кадурхар 1 склонениелизи.(Таблица чебиахъу).

Жузличил х!янчи.

Падежунардарахъес дугьби: ХАДИЖА , РУЗИ , рурси.

Кагахъес: Сеъунти сущ-би 1 склонениелизи кадурхара?

Сегъунти существительноебала А.п.-ла ахир НИ-личил лук!уси?

Се багьурра нушани иш дарсличиб?

Учитель: Баркалла х!ушаб. Нушала дарс таманбиуб.